Komission asetus (EY) N:o 1168/1999, annettu 3 päivänä kesäkuuta 1999, luumujen kaupan pitämistä koskevista vaatimuksista



Virallinen lehti nro L 141 , 04/06/1999 s. 0005 - 0010



KOMISSION ASETUS (EY) N:o 1168/1999, annettu 3 päivänä kesäkuuta 1999, luumujen kaupan pitämistä koskevista vaatimuksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 857/1999(2), ja erityisesti sen 2 artiklan 2 kohdan, sekä katsoo, että (1) luumut on mainittu asetuksen (EY) N:o 2200/96 liitteessä I niiden tuotteiden joukossa, joille on otettava käyttöön laatuvaatimukset; keräkaalien, ruusukaalien, ruotisellerien, pinaattien ja luumujen laatuvaatimuksista 5 päivänä kesäkuuta 1987 annettua komission asetusta (ETY) N:o 1591/87(3), sellaisena kuin se on viimeksi muutettuna asetuksella (EY) N:o 888/97(4), on muutettu useita kertoja, eikä se ole enää oikeudellisesti selkeä, (2) selkeyden vuoksi luumuja koskeva lainsäädäntö on aiheellista erottaa muiden asetuksen (ETY) N:o 1591/87 soveltamisalaan kuuluvien tuotteiden lainsäädännöstä; tämän vuoksi on aiheellista muotoilla mainittu sääntely uudestaan ja poistaa asetuksen (ETY) N:o 1591/87 luumuja koskeva liite V; Yhdistyneiden Kansakuntien Euroopan talouskomission helposti pilaantuvien tuotteiden laatuvaatimusten asettamista ja laadun kehittämistä käsittelevän työryhmän luumuille suosittelemat vaatimukset olisi maailmankaupan avoimuuden vuoksi otettava tästä syystä huomioon, (3) näiden vaatimusten soveltamisella olisi voitava poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita tasapuolisen kilpailun pohjalta ja auttaa näin parantamaan tuotannon kannattavuutta, (4) vaatimuksia voidaan soveltaa kaikissa kaupan pitämisen vaiheissa: tuotteiden pitkät kuljetusmatkat, pitkähkö varastointiaika tai erilaiset käsittelyt saattavat aiheuttaa niissä biologisesta kehittymisestä tai pilaantumisaltiudesta aiheutuvaa laadun heikkenemistä; on syytä ottaa huomioon nämä muutokset sovellettaessa vaatimuksia lähettämisvaihetta seuraavissa kaupan pitämisen vaiheissa; ekstraluokan tuotteissa, joiden on oltava erityisen huolella lajiteltuja ja pakattuja, on sallittava ainoastaan tuoreuden ja nestejännityksen väheneminen, ja (5) tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodiin 0809 40 05 kuuluvien luumujen kaupan pitämistä koskevat vaatimukset esitetään liitteessä. Nämä vaatimukset koskevat kaikkia kaupan pitämisen vaiheita asetuksessa (EY) N:o 2200/96 säädetyin edellytyksin. Lähettämisvaihetta seuraavissa vaiheissa tuotteissa voi kuitenkin esiintyä vaatimusten määräyksiin nähden - vähäistä tuoreuden ja täyden nestejännityksen vähenemistä, - muihin kuin ekstraluokkaan luokitelluilla tuotteilla vähäistä niiden kehityksestä ja pilaantumisalttiudesta johtuvia muutoksia. 2 artikla Muutetaan asetus (ETY) N:o 1591/87 seuraavasti: 1) Korvataan asetuksen nimessä ilmaisu "sellerien, pinaattien ja luumujen" ilmaisulla "sellerien ja pinaattien". 2) Poistetaan 1 artiklan ensimmäisen alakohdan viides luetelmakohta. 3) Poistetaan liite V. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä kesäkuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 1. (2) EYVL L 108, 27.4.1999, s. 7. (3) EYVL L 146, 6.6.1987, s. 36. (4) EYVL L 126, 17.5.1997, s. 11. LIITE LUUMUJA KOSKEVAT VAATIMUKSET I. TUOTTEEN MÄÄRITELMÄ Nämä vaatimukset koskevat seuraavien lajikkeiden luumuja: - Prunus domestica L. ssp. domestica - Prunus domestica L. ssp. insititia (L.) Schneid - Prunus domestica L. ssp. italica (Borkh.) Gams - Prunus domestica L. ssp. syriaca (Borkh.) Janchen ja - Prunus salicina Lindl jotka on tarkoitettu myytäviksi kuluttajille tuoreina, teolliseen jalostukseen tarkoitettuja luumuja lukun ottamatta. II. LAATUA KOSKEVAT MÄÄRÄYKSET Vaatimusten tarkoituksena on määritellä luumujen laatu kauppakunnostuksen ja pakkaamisen jälkeen. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat luumujen on kaikissa luokissa oltava - eheitä, - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - lähes vailla tuholaisia, - lähes vailla tuholaisten aiheuttamia vioittumia, - puhtaita, lähes vailla näkyviä vieraita aineita, - vailla epätavallista pintakosteutta, - vailla vierasta hajua ja/tai makua. Luumujen on oltava huolellisesti poimittuja. Niiden on oltava riittävän kehittyneitä ja kypsiä. Luumujen kehitysasteen ja kunnon on oltava sellainen, että ne - kestävät kuljetuksen ja käsittelyn, ja - saapuvat tyydyttävässä kunnossa määräpaikkaan. B. Laatuluokitus Luumut luokitellaan kolmeen laatuluokkaan seuraavasti: i) Ekstraluokka Tähän luokkaan luokiteltujen luumujen on oltava erittäin hyvälaatuisia. Niiden on oltava muodoltaan, kehitykseltään ja väriltään lajikkeelle tyypillisiä. Niiden on oltava - lähes kokonaan vahakerroksen peittämiä lajikkeesta riippuen, - kiinteämaltoisia. Niiden on oltava täysin virheettömiä, lukuun ottamatta hyvin vähäisiä pintavirheitä, jos ne eivät vaikuta tuotteen yleiskuntoon, laatuun, säilyvyyteen ja pakkauksen yleisvaikutelmaan. ii) I luokka Tähän luokkaan luokiteltujen luumujen on oltava hyvälaatuisia. Niillä on oltava lajikkeelle tyypilliset ominaisuudet. Niissä voi kuitenkin olla seuraavia vähäisiä virheitä, jos virheet eivät vaikuta tuotteen yleisulkonäköön, laatuun, säilyvyyteen ja pakkauksen yleisvaikutelmaan. - vähäisiä muotovirheitä, - vähäisiä kehitysvirheitä, - vähäisiä värivirheitä, - pitkulaisia kuorivaurioita, jotka ovat pituudeltaan enintään kolmannes hedelmän enimmäishalkaisijasta. Arpeutuneet halkeamat sallitaan erityisesti "Goden-gage"-lajikkeelle.(1) - muita kuorivaurioita, joiden kokonaisala ei ylitä 1/16 hedelmän kokonaispinta-alasta. iii) II luokka Tähän luokkaan kuuluvat luumut, joita ei voida luokitella ylempiin luokkiin, mutta jotka vastaavat edellä määriteltyjä vähimmäisvaatimuksia. Niissä voi olla seuraavanlaisia virheitä, jos niiden laatuun, säilyvyyteen tai ulkonäköön liittyvät olennaiset ominaispiirteet säilyvät muuttumattomina: - muotovirheitä, - kehitysvirheitä, - värivirheitä, - kuorivaurioita, joiden kokonaisala ei ylitä neljännestä kokonaispinta-alasta. III. KOKOLAJITTELUA KOSKEVAT MÄÄRÄYKSET Koko määritellään hedelmän poikkileikkauksen suurimman halkaisijan mukaan. Vähimmäiskoko vahvistetaan seuraavaa luokittelua noudattaen: >TAULUKON PAIKKA> Samassa pakkauksessa olevien ekstraluokan hedelmien halkaisijan välinen ero saa olla enintään 10 mm. IV. SALLITTUJA POIKKEAMIA KOSKEVAT MÄÄRÄYKSET Kussakin pakkauksessa sallitaan laatupoikkeamat tuotteissa, jotka eivät täytä määrätyn luokan vaatimuksia. A. Sallitut laatupoikkeamat i) Ekstraluokka Viisi prosenttia lukumäärästä tai painosta luumuja, jotka eivät vastaa tämän luokan vaatimuksia, mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) I luokka Kymmenen prosenttia lukumäärästä tai painosta luumuja, jotka eivät vastaa tämän luokan vaatimuksia, mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. Tällöin sallitaan 2 prosenttia haljenneita ja/tai madonsyömiä hedelmiä. iii) II luokka Kymmenen prosenttia lukumäärästä tai painosta luumuja, jotka eivät vastaa tämän luokan vaatimuksia, eivätkä vähimmäisvaatimuksia, lukuun ottamatta tuotteita, joissa on mätää, selviä vioittumia, tai jotka ovat muuten pilaantuneet kulutukseen kelpaamattomiksi. Tällöin sallitaan 4 prosenttia haljenneita ja/tai madonsyömiä hedelmiä. B. Sallitut kokopoikkeamat Kaikissa luokissa: 10 % määrästä tai painosta luumuja, joiden koko poikkeaa enintään 3 mm vähimmäiskoosta tai pakkauksen päällä ilmoitetusta koosta. V. KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuinen, ja kukin pakkaus saa sisältää ainoastaan luumuja, jotka ovat samaa alkuperää, lajiketta, laatua ja kokoa (jos tuote on lajiteltava koon mukaan); ekstraluokassa niiden on oltava myös väriltään yhdenmukaisia. Pakkauksesta näkyvän sisällön on edustettava koko sisältöä. B. Pakkaaminen Luumut on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupan merkinnöillä varustettujen materiaalien, erityisesti paperien tai etikettien, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksessa ei saa olla mitään vieraita aineita. C. Kauppakunnostaminen Luumut voidaan tarjota myyntiin jollakin seuraavista tavoista: - pienpakkauksissa, - yhteen tai useampaan toisistaan erotettuun kerrokseen pakattuina, - irtotavarana pakkauksessa, lukuun ottamatta ekstraluokkaa. VI. MERKITSEMISTÄ KOSKEVAT MÄÄRÄYKSET Kussakin pakkauksessa on oltava merkittynä sen yhdelle puolelle selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät Pakkaaja ja/tai lähettäjä: Nimi ja osoite tai virallisesti annettu tai hyväksytty tunnus. Jos käytetään tunnusta, merkintä "pakkaaja" ja/tai "lähettäjä" (tai vastaava lyhenne) on kuitenkin merkittävä kyseisen tunnuksen läheisyyteen. B. Tuote - "Luumuja", jos sisältö ei ole näkyvissä, - lajikkeen nimi. C. Tuotteen alkuperä Alkuperämaa ja mahdollisesti tuotantoalue tai kansallinen, alueellinen tai paikallinen nimitys. D. Kaupalliset tiedot - Luokka, - kokoluokka (jos tuote on lajiteltu koon mukaan) ilmoitettuna pienimmän ja suurimman halkaisijan mukaan. E. Virallinen tarkastusmerkintä (vapaaehtoinen) Suurihedelmäisten luumujen ohjeellinen lajikeluettelo Andys Pride Ariel Apple Beauty Belle de Louvain (Bella di Lovanio) Bernardina Bleue de Belgique Blue Fré Burmosa Cacanska lepotica (Belle de Cacak) Cacanska najbolja (Meilleure de Cacak) Cacanska rana (Précoce de Cacak) California Blue (Blu, California) Calita Coe's Golden Drop De Fraile (Fraila) Denniston Superb Early Orleans (Monsieur Hâtif) Edwards (Colbus) Eldorado Emma Leppermann Empress Formosa Friar Frontier Gaviota Giant (Burbank Giant Prune) Goccia d'Oro Golden Japan Grand Prix (Grand Prize) Grand Rosa Hackman Hall Harris Monarch Harry Pickstone Heron Impérial Epineuse Jefferson (Jefferson's Gage) Jori's Plum June Blood Kelsey Kirke's Plum (Kirke) Laroda Late Santa Rosa Magna Glauca Manns Number One Marjorie's Seedling Mariposa Merton Gage (Merton) Merton Gem Monarch Morettini 355 (Coeur de Lion) Nubiana Nueva Extremadura Oneida Ontario Ozark Premier Pond's Seedling President Prince Engelbert Prince of Wales (Prince de Galles) Prof. Collumbien Prune Martin Queen Rosa Queen's Crown (Cox's Emperor) Quetsche Blanche de Létricourt Red Beaut Redgold Redroy Regina Claudia Mostruosa Regina d'Italia Reine-Claude d'Althan (Falso) Reine-Claude d'Oullins (Cullin's Gage) Rosar Premier Royale de Montauban Royale de Tours Ruth Gerstetter Sangue di Drago Santa Rosa Satsuma improved Seneca Simka Songold Starking Delicious Sultan Swan Gage Tragedy Utility (Laxton's Utility) Valor Victoria Vision Washington Wickson Yakima Zimmers Frühzwetsche (1) Määritelmä: Gage-lajikkeet (Green apricot-, Dauphine- ja Geengage-lajikkeet), joilla on vihreä, kellertävään vivahtava kuori.